C (programmeerimiskeel) - Vikipeedia, vaba entsüklopeedia

# C (programmeerimiskeel)

###

C (hääldus inglisepäraselt [sii]) on standardiseeritud programmeerimiskeel, mille lõid 1970. aastate alguses Brian Kernighan, Dennis Ritchie ja Ken Thompson eesmärgiga leida sobiv keel uue operatsioonisüsteemi UNIX programmeerimiseks. Tänapäeval saab C programmeerimiskeelt kasutatda praktiliselt igas operatsioonisüsteemis ning sellest on saanud üks populaarsemaid keeli, mida kasutatakse laialdaselt nii süsteemi- kui rakendustarkvara loomisel.

## [redigeeri] Ajalugu

Keele tekkimine on tihedalt seotud ja paralleelne operatsioonisüsteemi UNIX loomisega 1969–1973 firma AT&T Bell Labs-i arenduskeskuses. C eelasteks on BCPL ja B programmeerimiskeeled. Esimene C-s kirjutatud suurem rakendus oli 1973. aasta suvel kirjutatud arvuti PDP-11 UNIX-i tuum (kernel). Järgnevatel aastatel arendas meeskond keelt edasi keskendudes peamiselt ja andmetetüüpide arendamisele ning C-s kirjutatud programmide teistele riistvara platvormidele ülekantavusega seotud küsimustele. Esimene avalikult keelt tutvustav raamat, B. Kernighani ja D. Ritchie: The C Programming Language, ilmus 1978 aastal ning sellest sai mitteametlik C standard järgmiseks kümnendiks. Esimesena uutest riistvaraplatvormidest kanti C üle arvuteile Interdata 8/32 ja DEC VAX 11/780. Keele kiire levik algas 1980. aastate alguses, esimene ametlik ANSI standard võeti vastu 1989. aasta lõpus (ANSI 89 C).

C-l on mitmeid otseseid järglasi nagu näiteks Objective C, C++, Concurrent C , C*, Modula 3 ja Eiffel.

## [redigeeri] Süntaks

Lihtsaim programm C keeles näeb välja nii:

    int main()
    {
      return 0;
    }

See programm ei tee mitte midagi muud kui väljastab operatsioonisüsteemile veakoodi 0 (mis tavaliselt tähendab vigadeta väljumist).

### [redigeeri] Hello, World!

Hello world on C keeles järgmine:

    #include <stdio.h>

    int main(void)
    {
        printf("Tere, maailm!\n");
        return 0;
    }

See programm väljastab teksti "Tere, maailm!".

## [redigeeri] Võrdlus teiste keeltega

Paljud tänapäevased programmeerimiskeeled on pärit kaugest sugulasest C-st. Mitmetel on osaliselt sarnane süntaks - C++, C#, Java, JavaScript, PHP, Perl. Algajatele on C enamasti raskelt omandatav viitade, mäluhalduse ja stringide töötlemise keerukuse tõttu.

## [redigeeri] Kasutusalad

Kuna C on riistvarale lähedane keel, siis kasutatakse seda operatsioonisüsteemide draiverite ehk ajurite ning operatsioonisüsteemide tuumade (kernel) kirjutamiseks, näiteks Linux, Solaris, Windows jpt

## [redigeeri] Vaata ka:

- GNU Compiler Collection
- C++
- C#
- Java

## [redigeeri] Välislingid:

### [redigeeri] Kompilaatorid

- Esimesed C kompilaatorid
- Nimekiri vabadest C/C++ kompilaatoritest

### [redigeeri] Loojad

- Ken Thompson
- Dennis M. Ritchie

- http://www.cs.bell-labs.com/who/bwk/ Brian Kernighan
- http://www.cs.bell-labs.com/who/dmr/ Dennis M. Ritchie
- http://www.cs.bell-labs.com/who/ken/ Ken Thompson

### [redigeeri] Ajalugu

- C keele ajalugu

Välja otsitud andmebaasist "http://et.wikipedia.org../../../c/_/%28/C_%28programmeerimiskeel%29.html"

Kategooriad: Programmeerimiskeeled

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Afrikaans
- አማርኛ
- العربية
- Aragonés
- Asturianu
- Azərbaycan
- Bahasa Indonesia
- Bahasa Melayu
- Беларуская
- Bosanski
- Български
- Català
- Česky
- Dansk
- Deutsch
- Ελληνικά
- English
- Español
- Esperanto
- Euskara
- Français
- Gaeilge
- Galego
- 한국어
- Hrvatski
- Interlingua
- Íslenska
- Italiano
- עברית
- Kurdî / كوردي
- Latina
- Latviešu
- Lietuvių
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Shqip
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- தமிழ்
- ไทย
- Tiếng Việt
- Türkçe
- Українська
- 粵語
- 中文